EkBass/fiwiki-20250220-pages-articles huggingface dataset:
Alex Kingston

Alex Kingston (Alexandra Elizabeth Kingston) (s. 11. maaliskuuta 1963) on brittiläinen näyttelijä, joka syntyi Lontoossa englantilaiselle isälle ja saksalaiselle äidille. Hänet tunnetaan muun muassa rooleistaan Elizabeth Cordayna televisiosarjassa Teho-osasto, jossa hän esiintyi vuosina 1997–2009, ja River Songina sarjassa Doctor Who. == Nuoruus == Kingston kasvoi Epsomin kaupungissa Surreyssa, Lontoon tuntumassa. Hän on kolmilapsisen perheen vanhin tytär. Kingston kiinnostui näyttelemisestä jo lapsena ja osallistui lukuisiin koulunäytelmiin. 15-vuotiaana hän esiintyi koulukiusaajan roolissa televisiosarjassa Grange Hill. Hän opiskeli näyttelemistä Lontoon Royal Academy of Dramatic Artissa ja liittyi Royal Shakespeare Companyyn. Kingston teki elokuvadebyyttinsä Peter Greenawayn elokuvassa Kokki, varas, vaimo ja rakastaja vuonna 1989. Ensimmäisen kerran hän sai suurempaa huomiota pääosastaan vuoden 1996 brittiläisessä minisarjassa Moll Flanders. Samana vuonna hän sai roolin Teho-osastosta. == Yksityiselämä == Kingston tapasi näyttelijä Ralph Fiennesin opiskeluaikanaan. He menivät naimisiin usean vuoden seurustelun jälkeen vuonna 1993, mutta he erosivat 1997 Fiennesin kohdattua näyttelijä Francesca Annisin. Toisen avioliittonsa Kingston solmi kirjailija- journalisti Florian Haertelin kanssa vuonna 1998. He erosivat vuoden 2009 paikkeilla. Heillä on vuonna 2001 syntynyt tytär. Heinäkuussa 2015 Kingston meni naimisiin televisiotuottaja Jonathan Stampin kanssa. == Lähteet == Luokka:Brittiläiset näyttelijät Luokka:Royal Shakespeare Companyn jäsenet Luokka:Vuonna 1963 syntyneet Luokka:Elävät henkilöt
Club Sportif de Hammam-Lif

Club Sportif de Hammam-Lif () on tunisialainen jalkapalloseura, joka perustettiin vuonna 1944. Sen kotistadion on Stade Bou Kornine, joka sijaitsee Hammam-Lifissä. Joukkue on voittanut Tunisian liigamestaruuden neljä kertaa. ==Saavutukset== * Tunisian mestaruus (4): 1951, 1954, 1955, 1956 * Tunisian cup (9): 1947–1951, 1954, 1955, 1985, 2001 ==Tunnettuja entisiä pelaajia== 1960-luku * Témime Lahzami (1967–1970) 1990-luku * Sirajeddine Chihi (1990–1993) 2000-luku * Arbi Méjri (2005–2007) * Mohamed Ali Ghariani (2008–2009) ==Päävalmentajat== Kausi Valmentaja 1950–1952 Marc Orsoni 1953–1955 Habib Draoua 1955–1956 Bill Berry 1963–1965 Louis Pinat 1999–2001 Ammar Souayah 2004–2005 Khaled Hosni Nizar Khanfir 2005–2006 Habib Mejri 2006–2007 Khemaïs Laabidi Nizar Khanfir Ridha Akacha 2007–2008 Ridha Akacha Habib Mejri 2008–2009 Ridha Akacha Fethi Labidi 2009–2010 Gérard Buscher 2010–2011 Dragan Cvetković 2011–2012 Christian SarramagnaChristian Sarramagna nouvel entraineur du CSHL 2012–2013 Dragan Cvetković 2013 Ferid Ben Belgacem 2013–2014 Noureddine Bousnina 2014–2015 Gerard Buscher == Lähteet == ==Aiheesta muualla== * Virallinen kotisivu Luokka:Tunisialaiset jalkapalloseurat
Jean Clair

Jean Clair (oik. Gérard Régnier, s. 20. lokakuuta 1940 Pariisi) on ranskalainen kansallisperintöä vaalivan viraston johtaja, kirjailija, esseisti, usein esiintyvä poleemikkoÉric Biétry-Rivierre, "Jean Clair, un 'atrabilaire' sous la Coupole", Le Figaro, 23. toukokuuta 2008 ja taidehistorioitsija. Hän toimi myös Musée Picasson johtajana. Hän on ollut Ranskan akatemian jäsen toukokuusta 2008 lähtien. __NOTOC__ ==Henkilöhistoria== Jean Clairin vanhemmat olivat maanviljelijöitä, mutta hän syntyi kuitenkin Pariisin VI kaupunginosassa. Hän kävi koulua Pariisin parhaissa oppilaitoksissa, ja lopulta, ennen yliopisto-opiskeluja, hän oli niin sanotulla valmistavalla luokalla Henry IV -lyseossa. Hän suoritti Sorbonnen yliopistossa filosofian tohtorin tutkinnon nykykirjallisuudessa. Tämän jälkeen hän suoritti Harvardin yliopistossa vastaavan tohtorin tutkinnon. Amerikan opintojensa aikana hän toimi läheisessä yhteistyössä kommunistisen opiskelijajärjestön kanssa. ==Lähteet== *Jean Clair Ranskan Akatemian sivustolla ===Viitteet=== ==Aiheesta muualla== *Haastattelu Luokka:Ranskan akatemian jäsenet Luokka:Ranskalaiset kirjailijat Luokka:Vuonna 1940 syntyneet Luokka:Elävät henkilöt
Stade Gabésien

Stade Gabésien () on tunisialainen jalkapalloseura, joka perustettiin vuonna 1957. Sen kotistadion on Stade du Zrig, joka sijaitsee Gabèsissa. Joukkue nousi Tunisian pääsarjaan kaudeksi 2007–2008, jossa se oli viimeksi 23 vuotta sitten. ==Saavutukset== *Ligue Professionnelle 2:n mestaruus: 1961, 1979, 1982, 2007, 2012 ==Tunnettuja entisiä pelaajia== * José Clayton Luokka:Tunisialaiset jalkapalloseurat
TRIPS

TRIPS () on immateriaalioikeuksia koskeva maailman kauppajärjestön (WTO) kansainvälinen sopimus. == Historia == TRIPSin laati WTOn edeltäjä GATT vuonna 1994, ja se on nykyisin yksi WTOn toiminnan keskeisimmistä ja myös eniten kritiikkiä herättävistä sopimuksista. Sopimuksen taustalla olivat teollisuusmaat, erityisesti Euroopan unioni, Yhdysvallat ja Japani, jotka myös omistavat suurimman osan maailman immateriaalioikeuksista, kuten patenteista. Kaikkien WTOn jäseniksi haluavien on ratifioitava TRIPS-sopimus. == Kritiikki == TRIPSissä luokitellaan omistusoikeudet kaiken edelle, myös ihmisoikeuksien, mitä kansainväliset ihmisoikeusjärjestöt, kuten Attac ja kolmannen maailman kansalaisjärjestöt ovat arvostelleet laajasti. TRIPSiin kuuluu myös mahdollisuus paitsi teollisuustuotteiden, myös organismien, elintärkeiden lääkkeiden ja ihmiskudosten patentointiin ja yksinoikeuteen. Kehitysmaat ovat pitäneet TRIPS:iin liittyviä immateriaalioikeuksien rekisteröinti- ja valvontajärjestelmiä liian kalliina. Kehitysmaiden kannalta sopimus on ongelmallinen, sillä useimmat patentit ovat länsimaiden ja kansainvälisten yritysten hallussa, ja toisaalta sopimus vaikeuttaa kaikenlaisen uuden teknologian omaehtoista käyttöönottoa kehitysmaissa. TRIPSiä on myös arvosteltu siitä, että se estää tavaroiden ja ideoiden vapaata liikkumista, joka on vastoin WTOn ydinperiaatetta ja toimintaideaa. == Lähteet == == Aiheesta muualla == *TRIPSin viralliset sivut Luokka:Immateriaalioikeudet Luokka:Maailman kauppajärjestö Luokka:1900-luvun kansainväliset sopimukset Luokka:1994
Blasphemy

Blasphemy on vuonna 1984 perustettu Kanadan Burnabystä kotoisin oleva black metal -yhtye. Parhaiten yhtye on tunnettu perustamansa marginaalisen sotametalli () -alagenren johdosta. Yhtyeen musiikki on soitannallisesti raakaa ja yksinkertaista black metalia, mutta laulu muistuttaa enemmän death metal -tyyppistä murinaa, kuten Vonilla ja Sarcófagolla. Yhtyeen sanotaan olevan yksi ensimmäisistä, ellei ensimmäinen, black metalia soittava kanadalaisyhtye, aikana jolloin hyvin harvat olivat maailmanlaajuisesti edes kuulleet black metalin käsitteestä. Vaikka yhtye ei ole julkaissut kokopitkää levyä vuosiin, se on silti toiminnassa. Yhtyeen nykyinen levy-yhtiö on Osmose Productions. == Diskografia == === Demot === * Blood Upon the Altar (1989) * Die Hard Rehearsal (2001) * Blood Upon the Soundscape (2018) === Pitkäsoitot === * Fallen Angel of Doom (1990) * Gods of War (1993) === Livealbumit === * Live Ritual: Friday the 13th (2002) * Desecration of São Paulo - Live in Brazilian Ritual Third Attack (2016) * Victory (Son of the Damned) (2018) * Desecration of Belo Horizonte: Live in Brazilian Ritual - Fifth Attack (2019) == Lähteet == == Aiheesta muualta == * * * Luokka:Kanadalaiset black metal -yhtyeet Luokka:Kanadalaiset blackened death metal -yhtyeet Luokka:1980-luvun yhtyeet ja sooloartistit Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit
KTI

Förderagentur für Innovation KTI on innovaatiotoimintaa rahoittava Sveitsin valtion virasto. Vuonna 2007 sen budjetti oli 65 miljoonaa euroa. 60 prosenttia sen rahoituksesta menee tutkimus- ja kehitysprojekteihin. Yleensä puolet kunkin hyväksytyn projektin kustannuksista katetaan KTI:n rahoituksella. Sen palkkalistoilla on vain 22 ihmistä, mutta sillä on ulkoistettuja avustajia kaikkiaan 95. Sen toimitusjohtaja on Beat Hotz-Hart. KTI tukee sveitsiläisten yritysten ja tutkimuslaitosten pääsyä EUREKAan, Euroopan komission tutkimuksen puiteohjelmiin ja muihin kansainvälisiin teknologiankehityspuitteisiin. == Aiheesta muualla== * KTI:n sivusto * Bundesamt für Berufsbildung und Technologien sivusto Luokka:Sveitsin tiede ja tekniikka
Pitäjänkokous

Pitäjänkokous oli Suomessa kuntakokousta ja kunnanvaltuustoa edeltänyt paikallisen hallinnon korkein päätöksentekoelin. Koska Suomen evankelis- luterilaisen kirkon seurakunta muodosti paikallishallinnon ennen vuoden 1865 kuntauudistusta, oli kuntakokouksen koollekutsujana ja puheenjohtajana seurakunnan kirkkoherra. Pitäjänkokous oli paikallishallinnon toimielimenä myös Ruotsissa. Ruotsin kielessä pitäjänkokouksen nimitys on sockenstämma. Vaikka pitäjänkokous oli seurakunnallinen itsehallintoelin, siellä käsiteltiin toisinaan myös pitäjän maallisia asioita. Alkuaan niitä alettiin pitää paikallisen seurakunnan hallinnollisista asioista päättämiseksi. Tyypillisiä käsiteltäviä asioita olivat kirkon ja pappilan kunnossapitotehtävät. == Historia == Suomen alueelta vanhin maininta pitäjänkokouksen pitämisestä on Lohjalta vuodelta 1382. Niiden merkitys oli 1500-luvun alkupuoliskolla tapahtuneen uskonpuhdistuksen jälkeen vähäinen, sillä käräjillä voitiin käsitellä myös seurakunnan asioita. Ruotsin pappissääty sai 1650 erioikeuden (privilegio) pitäjänkokousten järjestämiseen, ja kokousten merkitys pitäjäläisten elämässä kasvoi. Kirkkoherran tuli pitää pitäjänkokous joko seurakuntalaisten tai ainakin kuudennusmiesten kanssa. Apunaan kirkkoherralla oli kirkkoneuvosto eli -raati, jonka muodostivat kirkonisännät. Määräyksiä tarkennettiin vuoden 1723 privilegioissa. Nyt kokouksia tuli pitää kahdesti vuodessa. Pitäjänkokoukset syrjäyttivät 1700-luvulla käräjät paikallisten asioiden päättämispaikkana. Kokouksissa saatettiin käsitellä paitsi kirkollisia asioita, myös köyhäinhoitoon, terveydenhoitoon ja joihinkin talousasioihin liittyviä kysymyksiä. Pitäjänkokoukset lakkasivat vuoden 1865 kunnallisasetuksen säätämisen jälkeen. Maalliset asiat käsiteltiin nyt kuntakokouksessa ja seurakunnan asiat kirkonkokouksessa. Pitäjänkokouksessa oli äänioikeus manttaaliin pannun maan ja ruukkien omistajilla. ==Lähteet== Luokka:Suomen kunnallishallinto
Jordanin–Hölderin lause

Jordanin–Hölderin lause on ryhmäteorian lause, joka on nimetty Camille Jordanin ja Otto Hölderin mukaan. Lauseen mukaan annetun ryhmän Jordanin–Hölderin jonot ovat ekvivalentit.Humphreys, s. 134–135 Jordan todisti, että tekijöiden mahtavuudet ovat invariantteja vuonna 1869, ja Hölder todisti tekijöiden isomorfisuuden vuonna 1889. Vuonna 1927 Schreier löysi lauseelle yksinkertaisemman todistuksen, joka perustui Schreierin lemmaan. Vuonna 1934 Zassenhaus paransi Schreierin todistusta, ja hän todisti lauseen Zassenhausin lemman avulla. ==Lauseen todistus== Olkoon G ryhmä ja \Sigma_1 ja \Sigma_2 ryhmän G Jordanin–Hölderin jonot. Schreierin lemman nojalla on olemassa ekvivalentit kompositiojonot \Sigma_1^\prime ja \Sigma_2^\prime, jotka ovat hienompia kuin jonot \Sigma_1 ja \Sigma_2. Mutta koska \Sigma_1 ja \Sigma_2 ovat Jordanin–Hölderin jonoja, niin ne saadaan jonoista \Sigma_1^\prime ja \Sigma_2^\prime poistamalla ne ryhmät, jotka esiintyvät jonossa useammin kuin kerran. Siten jonot \Sigma_1 ja \Sigma_2 ovat ekvivalentit. == Lähteet == * === Viitteet === Luokka:Ryhmäteoria Luokka:Matemaattiset teoreemat
Kunnanvaltuusmiehet

Kunnanvaltuusmiehet olivat luottamushenkilöitä, joille kuntakokous uskoi osan valtuuksistaan kokoustensa väliseksi ajaksi. Kunnanvaltuusmiehet korvattiin 1898 kunnanvaltuustoilla, joiden vaaleissa äänioikeus ei ollut yleinen (veroa maksamattomat eivät saaneet äänestää eivätkä edustaa) eikä yhtäläinen (äänimäärä riippui veronmaksusta). Luokka:Kunnallishallinto
NKFIH

NKFIH () on Unkarin valtion innovaatiorahoitusorganisaatio. Se on perustettu vuonna 2014 ja siihen koottiin aiempia vastaavia organisaatioita yhteen. Unkarin alkuperäinen innovaatiojärjestelmä on vuonna 1962 perustettu kansallinen teknologian kehityksen komitea (OMFB), joka siirtyi vuonna 1991 pääministerin alaisuudesta kauppa- ja teollisuusministeriölle ja vuonna 2000 opetusministeriölle. 2000-luvulla syntyi OMAI, KMÜFA, NKFP ja SZKA rahoitusorganisaatiot. Vuonna 2003 organisaatiot tuotiin yhteen KPI-rahaston alle. NKFIH jakaa myös Euroopan komission rakennerahaston varoja. Sillä on 81 työntekijää Budapestissä. == Katso myös == * TAFTIE == Aiheesta muualla == * NKFIH:n sivusto } * History of the Hungarian Science and Technology Foundation (TETALAP) Luokka:Tekniikka Luokka:Suunnittelu ja innovaatio Luokka:Tutkimusrahoitus Luokka:Yritysrahoitus Luokka:Unkarin talous
Kätkäsuvanto

Kätkäsuvanto () on noin sadan asukkaan kylä Muonion kunnassa. Kylä sijaitsee noin 27 kilometrin päässä Muonion kirkonkylältä pohjoiseen Karesuvannon suuntaan, ja se on Muonion pohjoisin kylä. Kätkäsuvannon asutus sijoittuu nauhamaisesti Valtatie 21:n molemmille puolille sekä Muonionjoen ja Kätkäjärven rantaan. Kylässä ovat aikaisemmin toimineet koulu, posti ja kauppa. Kylä on tunnettu muun muassa käsityötaitajistaan. ==Aiheesta muualla== * Muonio.fi * Luokka:Muonion kylät
Pera

Pera on Englannissa toimiva jo 1940-luvun lopulla perustettu innovaatioita ja teknologiansiirtoa edistävä organisaatio. Sen budjetti oli vuonna 2007 60 miljoonaa euroa. Siinä toimii 550 henkilöä, joita on sijoitettu kahteentoista eri maahan. ==Katso myös== * TAFTIE ==Aiheesta muualla== * Peran sivusto Luokka:Yhdistyneen kuningaskunnan tiede ja tekniikka
Eddie Futch

Eddie Futch (9. elokuuta 1911 – 10. lokakuuta 2001) oli nyrkkeilyvalmentaja, joka harjoitti useita legendaarisia nyrkkeilijöitä. Hänen valmennettaviaan olivat muun muassa Joe Frazier, Ken Norton, Larry Holmes ja Trevor Berbick. Futch syntyi Hillsborossa, Mississippin osavaltiossa, mutta muutti perheensä kanssa Detroitiin Michiganiin ollessaan viisivuotias. Futchin perhe asui Black Bottom -alueella kaupungissa. Kun Futch oli murrosikäinen, hän pelasi puoliammattilaisena baseballia Moreland YMCA Flashes -joukkueessa. Hän pääsi YMCA College Schooliin, Chicagon yliopistoon, mutta 1930-luvun laman aikana hän joutui lopettamaan koulunkäynnin ja työskentelemään hotellissa elättääkseen perheensä. Vuonna 1932 Futch voitti Detroitin Athletic Associationin kevyensarjan kilpailut, ja vuonna 1933 hän voitti samaisen kaupungin Golden gloves -kilpailun. Hän harjoitteli samalla salilla kuin Joe Louis, Brewster Recreation Center Gymillä, ja toisinaan harjoitteli tulevan mestarin kanssa. Epänormaalit sydänäänet estivät Futchia jatkamasta nyrkkeilemistä, ja hän ryhtyi valmentajaksi. Ensimmäinen hänen harjoittamansa mestari oli Don Jordan, joka voitti välisarjan maailmanmestaruuden vuonna 1958. Muita Futchin valmentamia mestareita ovat Bob Foster, Joe Frazier, Alexis Argüello, Larry Holmes, Michael Spinks, Marlon Starling, Montell Griffin ja Riddick Bowe. Futch onnistui tekemään Ken Nortonista toisen miehen, joka oli koskaan onnistunut voittamaan Muhammad Alin. Futch ohjeisti Nortonin lyömään Alia aina, kun tämä yritti iskeä jabinsa, koska tällöin hänellä oli tapana pudottaa oikean kätensä suojaus. Norton kohtasi Alin voittonsa jälkeen vielä kahdesti: ensimmäisellä kerralla Ali voitti ottelun jaetuin tuomariäänin ja kolmannella kerralla yksimielisesti, vaikka Alin onkin kritisoitu voittaneen tämän ottelun vain maineensa ansiosta. Futch valmensi myös Joe Frazieria, kun tämä kohtasi Muhammad Alin kolmatta kertaa Thrilla in Manila -nimellä tunnetussa kamppailussa raskaansarjan maailmanmestaruudesta. Futch muistetaan erityisesti siitä, miten hän esti silmät umpeen turvonneena otellutta Frazieria nousemasta kehään ottelun viimeisessä erässä. Futch heitti ottelijansa vastalauseista huolimatta pyyhkeen kehään. == Lähteet == Luokka:Yhdysvaltalaiset nyrkkeilyvalmentajat Luokka:Vuonna 1911 syntyneet Luokka:Vuonna 2001 kuolleet
Stade Tunisien

Stade Tunisien () on tunisialainen jalkapalloseura, joka perustettiin vuonna 1948. Sen kotistadion on Stade Chedli Zouiten, joka sijaitsee Tunisissa. Joukkue on voittanut Tunisian liigamestaruuden neljä kertaa. Se kuuluu myös Tunisian pääkaupungin Tunisin parhaimpiin jalkapalloseuroihin Espérancen ja Club Africainin ohella. ==Saavutukset== ===Kotimaan saavutukset=== * Tunisian- mestaruus (3): 1961, 1962, 1965 **Tunisian jalkapalloliiga: 1957 * Tunisian cup (6): 1956, 1958, 1960, 1962, 1966, 2003 * Tunisian liigacup (2): 2000, 2002 ===Kansainväliset saavutukset=== * Arabian Cup-voittajien cup (2): 1990, 2002 ==Joukkue 2011/12== {| style="width: 250px;" Maalivahdit Mohamed Belkhodja Oussama Sdouga Puolustajat 6 Hichem Haj Kacem 11 Jamel Rhouma Seifallah Hosni Mohamed Cherni Bilel Yaken Seifallah Hosni Khaled Zairi Maher Telmoudi Aymen Ayari Yamen Ben Zekri Mohamed Amine Naffati ==Päävalmentajat== Kausi Valmentaja 1946–1951 Habib Draoua 2002–2003 Albert Rust (2002) Faouzi Benzarti (2002–2003) 2003–2004 Bernard Casoni 2005–2007 Robertinho 2007–2008 Mrad Mahjoub Robertinho (2007–2008) 2008–2009 José Morais (2008) Farid Ben Belgacem (2008–2009) Mahmoud Ouertani (2009) 2009–2011 Patrick Liewig 2011–2012 Nabil Kouki (2011–1/2012) Hubert Velud (2012) ==Tunnettuja entisiä pelaajia== 1980-luku * Djamel Limam (1986–1988) 1990-luku * Oussema Sellami (1999–2004) 2000-luku * Tarek Ziadi (2000–2006) * Anis Ayari (2001–2004) * Anis Boussaïdi (2001–2004) * José Clayton (2001) * Mohamed Selliti (2002–2003, 2007–2009) * Hassen Bejaoui (2002–2005) * Wissem Naouali (2002–2009) ==Aiheesta muualla== * Virallinen fanisivu * Fanisivu Luokka:Tunisialaiset jalkapalloseurat
Blythe Danner

Blythe Katharine Danner (s. 3. helmikuuta 1943 Philadelphia, Pennsylvania, Yhdysvallat) on yhdysvaltalainen näyttelijä. Hän on voittanut uransa aikana Tonyn ja kaksi Emmyä. Philadelphiassa syntynyt Danner on esiintynyt muiden muassa elokuvissa Vuorovetten prinssi (1991), X-Files – taistelu tulevaisuudesta (1998), Perhe on painajainen (2000) ja Painajainen perheessä (2004). Television puolella hänellä on ollut rooli esimerkiksi sarjassa Huff – terapian tarpeessa (2004–2006). Danner oli vuosina 1969–2002 naimisissa ohjaaja Bruce Paltrow’n kanssa. Avioliitto päättyi miehen kuollessa suusyöpään. Näyttelijä Gwyneth Paltrow on parin yhteinen tytär. == Aiheesta muualla == * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Tony-palkinnon saajat Luokka:Vuonna 1943 syntyneet Luokka:Elävät henkilöt
Särkijärvi (Muonio)

thumb|right|270px|Olostunturi Särkijärveltä katsottuna Särkijärvi on noin 300 asukkaan kylä ja saman niminen järvi Muonion kunnassa. Kylä sijaitsee noin 12 kilometrin päässä Muonion kirkonkylältä Kittilään päin, kantatie 79:n varressa. Särkijärven kylään kuuluvat myös Torassiepin ja Kutunivan sekä Keimiöniemen kyläalueet. Särkijärveltä voi ihailla yhtä Suomen kansallismaisemista, josta on tehty myös postimerkki (Europa: Maisema Pohjois- Suomessa) vuonna 1977. Maisema avautuu kantatieltä ja siinä näkyy Pallastunturit Särkijärven taustalla. Särkijärvi on muutoinkin edullisessa asemassa maisemiensa puolesta. Pohjoisessa ja idässä näkyvät Pallastuntureiden ohella Keimiötunturi, luoteessa Olostunturi ja etelässä Särkitunturi. Särkijärvellä toimi pitkään Rajavartiolaitoksen toimipiste. Nykyisin alue toimii asuinalueena ja talvisin alueella on autojen testausta arktisissa olosuhteissa. ==Aiheesta muualla== * Muonio.fi Luokka:Muonion kylät
Emilia Widstrand

Emilia Widstrand (s. 28. elokuuta 1992) on ruotsalainen näyttelijä. == Filmografia == * Hamrell: Noita perheessä (En häxa i familjen, 2000) * Marcimain: Autiotalon salaisuus (Det brinner!, 2002), minisarja * Gustavsson: Det luktar Urban (2005), lyhytelokuva * Gustafsson: Percy, Buffalo Bill och jag (2005) == Aiheesta muualla == * Luokka:Ruotsalaiset näyttelijät Luokka:Vuonna 1992 syntyneet Luokka:Elävät henkilöt
Muonion järvialue

Järvialue on nimi, joka viittaa Muonion kunnassa olevaan lukuisten pienien kylien muodostamaan alueeseen. Järvialueeseen kuuluvat seuraavat kylät: Särkijärvi, Kutuniva, Jerisjärvi, Matinvaara, Linkuniemi, Soukka, Muotkavaara, Kumpula, Isosaari, Tiurajärvi, Äkäsjärvi, Nivunkijärvi ja Heinäniemi. Alueen suurimmat järvet ovat Jerisjärvi ja Äkäsjärvi. Alueella toimii Järvialueen Kyläyhdistys ry. Järvialue on myös kunnan yhden äänestysalueen nimi. Puhekielessä Järvialuetta on kutsuttu Muotkavaaraksi läheisen vaaran mukaan ja leikkisästi suljuperäksi. Alue on aiemmin muodostanut oman koulupiirin, jossa toimi vuodesta 1950 lähtien kansakoulu, Järvialueen koulu. Koulu suljettiin oppilaiden puutteen takia vuonna 1993. == Lähteet == Luokka:Muonion kylät
The Streets (yhtye)

__EISISLUETT__ The Streets oli turkulainen 1970-luvun lopulla ja 1980-luvun alussa toiminut rockyhtye. Yhtyeen tunnetuin kappale on "Kestääkö siivet", joka päätyi Mika Kaurismäen vuonna 1982 valmistuneeseen elokuvaan Arvottomat. == Historia == Streetsiä edelsi Maraband-niminen kokoonpano, joka esiintyi housebändinä Turun monilla osakuntaklubeilla. Streets esiintyi ympäri Suomea vuosina 1979–1982. Yhtye julkaisi vuonna 1980 ensisinglensä "Kestääkö siivet", jonka äänitti ja tuotti useissa turkulaisyhtyeissä soittanut rumpali Johnny Gustafsson. Levyn b-puoli "Vapaapelin" sanoitus oli koottu Turun Sanomien mainosteksteistä. Yhtyeen ensimmäinen albumi Kestääkö siivet äänitettiin neljässä päivässä. Se ei kuitenkaan saavuttanut singlen kaltaista menestystä. Vaihdettuaan levy-yhtiötä Fifty-Fiftystä (Selecta) isompaan CBS-yhtiöön Streets pääsi kokeilemaan suurempaa studiota ja työskentelyä tuottaja Pave Maijasen kanssa. Toinen single "Radioon / Karin tuska" äänitettiin Rexin Studiolla Kokkolassa keväällä 1982. Levyn b-puolella taustoja laulaa myös Maijanen. Single jäi yhtyeen viimeiseksi julkaisuksi pitkäksi aikaa, sillä yhtye hajosi pian levyn julkaisun jälkeen. The Streetsin jälkeen Kari Laihonen soitti Ironcrossissa, Tapio Vesa monissa eri turkulaiskokoonpanoissa ja Eero Valkonen Sigissä. Jouni Hemberg julkaisi musiikkiaan kokoelma-albumilla Paratiisin patongit ja miksasi punk-yhtyeiden musiikkia. Asmo Kärkkäinen ryhtyi puolestaan valokuvaajaksi. Vuonna 1997 yhtye esiintyi Down By The Laiturissa ilman Kari Laihosta, joka asui tuolloin Yhdysvalloissa. Tämä jäi yhtyeen alkuperäiskokoonpanon viimeiseksi julkiseksi esiintymiseksi. Yhtyeen basisti Tapio Vesa kuoli 2000-luvun alussa. Seuranneina vuosina yhtyeen jäsenet Hemberg, Kärkkäinen ja Valkonen palasivat muutaman kerran studioon. Tuon ajan äänityksiä on tallennettu vuonna 2012 julkaistulle remix- omakustanne-CD:lle The Streets – Kaikki. Säveltäjä-sanoittajakaksikko Asmo Kostia (Kärkkäinen) ja Jouni Hemberg ryhtyi tuottamaan uutta materiaalia 2010-luvulla, ja vuonna 2016 yhtye julkaisi Miehet-EP:n. Mukana soittaa myös alkuperäisrumpali Eero Valkonen. Levy sisältää muun muassa kappaleet "Leijaillen", "Miehet", "Sydän lyö" ja "Tyhjä tarjotin". == Diskografia == === Albumit === * Kestääkö siivet (Selecta, 1980) * Kaikki – remix (omakustanne- CD, 2012) === EP:t === * Miehet (ASMOK01, CD 2016) === Singlet === * "Kestääkö siivet" (Fifty-Fifty, 1980) * "Radioon" (CBS, 1982, tuottajana Pave Maijanen) == Lähteet == * The Streets Finnmusic.netin tietokannassa Streets, The
Kerässieppi

Kerässieppi on noin 50 asukkaan kylä Muonion kunnassa. Kylä sijaitsee Pallastunturien länsipuolella, aivan kansallispuiston rajalla, noin 21 kilometrin päässä Muonion kirkonkylältä koilliseen. Kerässieppi valittiin vuoden lappilaiseksi kyläksi vuonna 2015. ==Lähteet== ==Aiheesta muualla== * Kerässiepin kyläyhdistys ry Luokka:Muonion kylät Luokka:Vuoden lappilaiset kylät
Smilodon fatalis

Smilodon fatalis oli 11,6 miljoonaa – 10 000 vuotta sitten Pohjois-Amerikassa elänyt Smilodon-sukuun kuulunut sapelihammaskissa. Laji kuoli sukupuuttoon vasta viimeisen jääkauden jälkeen, sapelihammaskissoista viimeisenä. S. fatalis oli pituudeltaan ja korkeudeltaan nykyisen leijonan kokoinen mutta sitä paljon rotevampi ja painavampi. Arviot sen painosta ovat vaihdelleet 160–280 sekä 340–440 kilogramman väliltä. Sillä oli pitkä kaula, lyhyt selkä ja tynkä häntä. Sapelihampaat olivat suuret. Koska lajin sukupuutosta on kulunut biologian näkökulmasta vasta vähän aikaa, siitä on löydetty useita erittäin hyvin säilyneitä, muumioituneita yksilöitä. Niitä on nostettu paksun maaöljyn seasta muun muassa Los Angelesin La Brean tervahaudoista. Myös ikijäähän pakastuneita yksilöitä on säilynyt lähes vastakuolleen näköisinä. Onkin ehdotettu, että muumiosta eristetyn DNA:n avulla laji voitaisiin herättää uudelleen eloon, käyttämällä munasolunluovuttajana ja sijaisemona leijonaa. Nykytekniikan avulla tällaista ei kuitenkaan osata toteuttaa.Tiede -lehti 9/2009, s. 28–29: 10 lajia, jotka voisi herättää henkiin ==Lähteet== Luokka:Esihistorialliset nisäkkäät Luokka:Kissaeläimet Luokka:Pleistoseenin sukupuuttoon kuollut megafauna
Yellow (suomalainen yhtye)

Yellow oli turkulainen popyhtye, joka toimi 1960-luvun loppupuolelta vuoteen 1977. Se esiintyi alun perin nimellä Only Five ja muutti kesällä 1969 nimensä Yellow'ksi. Yhtye julkaisi ainoaksi jääneen albuminsa Keltakuume vuonna 1975. Vuoteen 1977 saakka toimineeseen yhtyeeseen kuuluivat eri aikoina muun muassa laulusolistit Olli Lundstedt (1969–70), Hannu Takala, Johnny Gustafsson ja Mike Varness, kitaristit Jouko Linko (1969–70, myöhemmin basistina), Melvin McRae (1971–75), Ilpo Murtojärvi, Bert Karlsson, Sakari Kivinen, Kari Kilpeläinen, Jan Stolpe ja viimeisenä Tom Knif. Rumpaleina yhtyeessä toimivat ainakin Taisto Keinänen (1969–70), Johnny Gustafsson (1971–), Rami Österman ja Eero Valkonen (1975-1977). Rytmikitaristina ja myöhemmin basistina toimi Helge Koskela (1969–). Muita Yellow’n basisteja olivat ainakin Timo Kurki (1969–70) ja Alarik Repo. Kosketinsoittajana oli Markku Silander (1969-71). Suomibluesin ja -soulin äänite- ja yhtyeluettelo: Only Five / Only Five + One / Yellow / Lasse Velmala & Yellow , Blues News. Viitattu 7.1.2014. Albumin Keltakuume ohella Yellow’n musisointia on tallennettu vuoden 1994 kokoelmalle Anna mulle Lovee ja vuoden 2007 kokoelmalle Föribeat. == Lähteet == == Aiheesta muualla == * Ylen Elävä arkisto: Yellow: Fresh Garbage (live 1972) Luokka:Suomalaiset popyhtyeet
Chullpa

thumb|upright|Chullpa lähellä Titicacajärveä. Chullpa on aimara-intiaanien Perun ja Bolivian Andien ylätasangolle altiplanolle rakentama kivinen tornihauta heimon ylhäisiä kuten päälliköitä varten. Chullpat saattoivat olla jopa 12 metriä korkeita. Pohjoiset chullpat ovat tyypillisesti kivisiä ja pyöreitä, eteläiset neliömäisiä ja tehty auringossa kuivatuista savitiilistä. Moniin chullpiin oli kaiverrettu liskoja, jotka olivat elämän symboli, koska ne pystyvät kasvattamaan uuden hännän katkaistun tilalle. Myös inkat saattoivat käyttää chullpoja hautauksiin valloitettuaan aimara-alueen. == Lähteet == == Aiheesta muualla == Luokka:Haudat ja hautamuistomerkit Luokka:Etelä-Amerikan alkuperäiskansojen kulttuuri Luokka:Aimarat
Valentyn Sylvestrov

Valentyn Sylvestrov, myös: Silvestrov, (s. 30. syyskuuta 1937 Kiova, Ukrainan SNT) on ukrainalainen säveltäjä. thumb|left|upright|Valentyn Sylvestrov 2009. Sylvestrov opiskeli Kiovan konservatoriossa 1958–1964 säveltämistä Borys Ljatošynskyin oppilaana ja kontrapunktia Lev Revutskyin oppilaana. Hän kuului "Kiovan avantgarden" jäseniin, ja hän käytti useissa teoksissaan dodekafonistisia ja avantgardistisia tekniikoita mutta säilytti samalla lyyrisen ilmaisutavan. Sylvestrov sai 1960-1970-luvulla neuvostolehdistössä rajua arvostelua, ja hänen erotettiin joksikin aikaa Ukrainan säveltäjäliitosta, eikä hänen sävellyksiään juuri esitetty Ukrainassa. Venäjän neuvostotasavallassa muutamat hänen sävellyksensä saivat kuitenkin menestyksellisiä esityksiä, ja hänen maineensa muuallakin maailmassa kasvoi. Hän sai 1967 Yhdysvalloissa arvokkaan Kansainvälisen Koussevitzkyn palkinnon ja voitti Alankomaissa 1970 Kansainvälisen nuorten säveltäjien Gaudeamus- kilpailun. Hänen sävellyksiään ensiesitettiin eurooppalaisilla nykymusiikkijuhlilla, ja myös Las Vegasin sinfoniaorkesteri esitti niitä Virko Baleyn johdolla. Sylvestrov irtautui 1970-luvulla länsimaisen avantgarden perinteisistä tekniikoista ja kehitti oman mystisen kielen. Myöhemmin hän kehitti "metamusiikiksi" ( Sylvestrov on säveltänyt myös elokuvamusiikkia. Hänen luentoihinsa perustuva kirja Dotšekatysja muzyky ('Musiikin odottelu') ilmestyi Kiovassa 2011. ==Lähteet== ==Aiheesta muualla== Luokka:Ukrainalaiset säveltäjät Luokka:Vuonna 1937 syntyneet Luokka:Elävät henkilöt
Lars Schybergson

Lars (Lasse) Henrik Schybergson (7. joulukuuta 1894 Helsinki – 12. joulukuuta 1976 Helsinki) oli suomalainen jalkapalloilija, joka oli Suomen jalkapallomaajoukkueen varamies vuoden 1912 kesäolympialaisissa. Pelipaikaltaan hän oli hyökkääjä. Hänen toinen lajinsa oli jääpallo. Jalkapallossa Schybergson edusti Suomen maajoukkuetta kahdesti ja teki kaksi maalia. Jääpallossa hän pelasi 5 maaottelua ja pelasi muun muassa Suomen jääpallomaajoukkueen ensimmäisessä ottelussa vuonna 1919 Ruotsia vastaan. Kotimaassaan Schybergson edusti Kronohagens IF:ää, jonka riveissä hän saavutti SM-kultaa vuonna 1913. Schybergson oli koulutukseltaan yliagronomi ja ammatiltaan isännöitsijä ja tilanhoitaja. Hän oli myös RKP:n kansanedustajaehdokkaana vuonna 1958. Schybergsonin isä oli pankinjohtaja ja kansanedustaja Emil Schybergson. Hänen veljensä Ernst ja Richard ovat myös edustaneet Suomea maajoukkuetasolla muun muassa jalkapallossa.Kristiina Markkanen, Tukholman ihme, Helsingin Sanomat 4.7.2010 sivu C 7 == Lähteet == * * Schybergson FIFAn sivustolla (arkistoitu versio) * Olympians from Finland ===Viitteet=== Luokka:Suomalaiset jalkapalloilijat Luokka:Jalkapallon Suomen mestarit Luokka:Suomalaiset jääpalloilijat Luokka:Vuonna 1894 syntyneet Luokka:Vuonna 1976 kuolleet
Divine Infekt

__NOTOC__ Divine Infekt on Psyclon Ninen esikoisalbumi, joka julkaistiin 15. syyskuuta 2003. == Kappaleet == Kaikki kappaleet kirjoittanut Ner0. # # # # # # # # # # # == Arvostelut == * Brutal Resonance: 8.0/10Brutal Resonance: Album review == Lähteet == Luokka:Vuoden 2003 esikoisalbumit Luokka:Psyclon Ninen albumit
Hans Oster

Hans Oster (9. elokuuta 1888 Dresden, Saksa – 9. huhtikuuta 1945 Flossenbürgin keskitysleiri, Saksa) oli saksalainen kenraali ja tiedustelupalvelu Abwehrin apulaispäällikkö toisen maailmansodan aikana. Oster oli Adolf Hitlerin ja kansallissosialismin vastustaja. Hänellä oli syvät uskonnolliset periaatteet ja hän piti kansallissosialisteja antikristittyinä. Oster oli mukana natsihallintoa vastustavassa vastarintaliikkeessä jo ennen toisen maailmansodan alkua. Sodan sytyttyä Oster ei epäröinyt varoittaa hollantilaisia ja norjalaisia ystäviään saatuaan tietää Hitlerin suunnitelmista hyökätä kyseisiin maihin. Oster pyrki myös auttamaan vainottuja juutalaisia. Oster myös suunnitteli niin kutsutun Oster-salaliiton mahdollisen sodan varalta Saksan ja Tšekkoslovakian välillä. Hänen aktiviteettinsa alkoivat herättää epäilystä natsien keskuudessa ja hänet erotettiin huhtikuussa 1943. Hitleriin suunnatun epäonnistuneen murhayrityksen jälkeen Oster pidätettiin ja lähetettiin Flossenbürgin keskitysleirille, jossa hänet teloitettiin pastori Dietrich Bonhoefferin ja entisen Abwehrin johtajan Wilhelm Canariksen kanssa. ==Lähteet== Luokka:Saksalaiset ensimmäisen maailmansodan sotilaat Luokka:Saksalaiset toisen maailmansodan sotilaat Luokka:Saksalaiset kenraalit Luokka:Heinäkuun 20. päivän salaliiton teloitetut jäsenet Luokka:Vuonna 1888 syntyneet Luokka:Vuonna 1945 kuolleet
Naomi Ryan

Naomi Ryan (s. 24. toukokuuta 1977, Bournemouth, Dorset, Englanti) on englantilainen näyttelijä. Hän on näytellyt sarjoissa Kymppikerho ja Dream Team. == Aiheesta muualla == Naomi Ryan Imdb:ssä Luokka:Englantilaiset näyttelijät Luokka:Vuonna 1977 syntyneet Luokka:Elävät henkilöt
Lori Petty

Lori Lee Petty (s. 14. lokakuuta 1963) on yhdysvaltalainen näyttelijä. Hän syntyi helluntailaisen papin tyttärenä Chattanoogassa Tennesseessä ja valmistui North High Schoolista Iowassa vuonna 1981. Ennen ryhtymistään näyttelijäksi Petty työskenteli graafisena suunnittelijana. Hänet tunnetaan muiden muassa elokuvista Myrskyn ratsastajat (1991), Omaa luokkaansa (1992), Free Willy – pelastakaa Willy (1993), Tank Girl (1995) ja Route 666 (2001). 2000-luvulla Petty on myös ohjannut ja käsikirjoittanut. Hän on menestynyt myös taidemaalarina. Hän on kasvissyöjä. == Aiheesta muualla == * * Viralliset sivut Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1963 syntyneet Luokka:Elävät henkilöt
Johannes Rostamo

Johannes Rostamo (s. 1980) on suomalainen sellisti, joka on toiminut vuodesta 2008 lähtien Tukholman kuninkaallisen filharmonisen orkesterin ensimmäisenä soolosellistinä. Vierailevana soolosellistinä Rostamo on ollut muun muassa Concertgebouw-orkesterissa Amsterdamissa, Baijerin radion sinfoniaorkesterissa Münchenissä, Mahler Chamber Orchestrassa sekä Australian Chamber Orchestrassa. Vuosina 2006–2008 hän toimi Helsingborgin sinfoniaorkesterin soolosellistinä. Rostamo on esiintynyt mm. Tukholman kuninkaallisten filharmonikkojen, Helsingborgin sinfoniaorkesterin, Turun kaupunginorkesterin ja Pori Sinfoniettan solistina, ja hän on sekä Stockholm Syndromen että Jousia Ensemblen jäsen. Rostamo opiskeli Espoon musiikkiopistossa 1989–2000 opettajinaan Heikki Pekkarinen sekä Heikki Rautasalo, ja on sittemmin opiskellut Tukholmassa ja Oslossa opettajinaan Torleif Thedéen, Truls Mørk ja Frans Helmerson. Solistidiplomitutkinnon Rostamo suoritti Edsbergin kamarimusiikki-instituutista keväällä 2008. ==Kilpailumenestys== *Turun 10. sellokilpailu 2006, 2.palkinto ja Yleisradion erikoispalkinto *Trondheimin kansainvälinen kamarimusiikkikilpailu 2007, toinen palkinto ja yleisöpalkinto (Arctia Pianotrio) ==Aiheesta muualla== * Stockholm Syndrome Ensemble Luokka:Suomalaiset sellistit Luokka:Vuonna 1980 syntyneet Luokka:Elävät henkilöt
Masterstroke

Masterstroke oli tamperelainen vuonna 2002 perustettu heavy metal -yhtye. Yhtyeen debyyttialbumi Apocalypse julkaistiin vuonna 2006 ainoastaan Japanissa ja Venäjällä. Vuonna 2007 Masterstroke solmi levytyssopimuksen kotimaisen Dynamic Arts Recordsin kanssa ja toinen albumi Sleep julkaistiin vielä saman vuoden aikana. Kolmas albumi As Days Grow Darker julkaistiin 2009. Yhtyeen neljäs levy Broken ilmestyi 2013. Joulukuussa 2016 yhtye ilmoitti Facebook- sivuillaan lopettavansa ajan puutteen vuoksi. Jäähyväislevy nimeltään Edge of No Return ilmestyi vuonna 2017. == Kokoonpano == Tiedosto:Masterstroke - Jalometalli 2008 - 06.JPG|Niko Rauhala laulu, kitara Tiedosto:Masterstroke - Jalometalli 2008 - 04.JPG|Markus Kekoni kitara Tiedosto:Masterstroke - Jalometalli 2008 - 03.JPG|Jussi Kulomaa kosketinsoittimet Tiedosto:Masterstroke - Jalometalli 2008 - 02.JPG|Janne Juutinen rummut Tiedosto:Masterstroke - Jalometalli 2008 - 01.JPG|Marko Kolehmainen basso == Diskografia == === Studioalbumit === * * * * * Edge Of No Return (2017, Dynamic Arts) === Demot === * * * === Singlet === * === DVD:t === * ==Aiheesta muualla== *Virallinen sivusto * *Masterstroke Last.fm-sivustolla Luokka:Suomalaiset metalliyhtyeet
Gaël Monfils

Gaël Monfils (s. 1. syyskuuta 1986 Pariisi) on ranskalainen tennispelaaja. Hän on yltänyt Grand Slam -turnauksissa parhaimmillaan välieriin Ranskan avoimissa 2008 ja Yhdysvaltain avoimissa 2016. Hän on voittanut urallaan kahdeksan ammattilaisturnausta, Sopotissa elokuussa 2005, Metzissä syyskuussa 2009, Montpellier’ssa lokakuussa 2010, Tukholmassa lokakuussa 2011, Montpellier'ssa 2014, Washingtonissa 2016, Dohassa 2018 ja Rotterdamissa 2019. Loppuotteluun hän on lisäksi yltänyt 21 turnauksessa. Ranskan avoimissa 2006 19-vuotias Monfils pelasi itsensä neljännelle kierrokselle. Hän voitti Andy Murrayn erin 6–4, 6–7(2), 1–6, 6–2, 6–1, Dick Normanin 4–6, 6–3, 6–7(4), 6–0, 7–5 ja James Blaken 6–2, 6–7(2), 7–6(1), 5–7, 6–4. Neljännellä kierroksella hän hävisi Novak Đokovićille luvuin 6–7(5), 6–7(5), 3–6. Kaksi vuotta myöhemmin Monfils koki Roland Garrosin stadionilla uransa toistaiseksi parhaat hetket. Hän voitti Ranskan avointen ensimmäisellä kierroksella Arnaud Clementin eräluvuin 7–5, 6–3, 6–1, toisella kierroksella Luis Hornan 7–6(5), 6–4, 7–5, kolmannella kierroksella Jürgen Melzerin 4–6, 7–5, 4–6, 6–0, 6–2, neljännellä kierroksella sijalle 28 sijoitetun Ivan Ljubičićin 7–6(1), 4–6, 6–3, 6–2 ja puolivälierissä viidenneksi sijoitetun David Ferrerin 6–3, 3–6, 6–3, 6–1. Välierissä hän hävisi luvuin 2–6, 7–5, 3–6, 5–7 ykkössijoitetulle Roger Federerille, jolle hän jo aiemmin keväällä 2008 hävisi sekä Miamin että Monte Carlon Masters- turnauksessa luvuin 3–6, 4–6. Yhdysvaltain avoimissa 2008 Monfils selviytyi neljännelle kierrokselle, mutta hävisi sitten sijoittamattomalle Mardy Fishille lukemin 5–7, 2–6, 2–6. Australian avoimissa 2009 hän selviytyi neljännelle kierrokselle mutta joutui loukkaantumisen takia jättämään ottelunsa kuudenneksi sijoitettua maanmiestään Gilles Simonia vastaan kesken ollessaan häviöllä lukemin 4–6, 6–2, 1–6. Ranskan avoimissa 2009 hän voitti neljännellä kierroksella kuudenneksi sijoitetun Andy Roddickin mutta hävisi puolivälierissä toiseksi sijoitetulle Roger Federerille lukemin 6–7(6), 2–6, 4–6. Yhdysvaltain avoimissa 2009 hän hävisi neljännellä kierroksella kolmanneksi sijoitetulle Rafael Nadalille luvuin 7–6(3), 3–6, 1–6, 3–6. Australian avoimissa 2010 Monfils selvisi kolmannelle kierrokselle häviten siellä yhdysvaltalaiselle John Isnerille 1–6, 6–4, 6–7(4), 6–7(5). == Turnausvoitot kaksinpelissä == {| class="wikitable" Voitot turnaustyypeittäin Grand Slam (0) ATP World Tour Masters 1000 (0) ATP World Tour 500 (0) ATP World Tour 250 (4) N:o Pvm Turnaus Kenttä Finaalivastustaja Erävoitot 1\. 1. elokuuta 2005 Sopot Massa Florian Mayer 7–6(6), 4–6, 7–5 2\. 21. syyskuuta 2009 Metz Kova Philipp Kohlschreiber 7–6(1), 3–6, 6–2 3\. 31. lokakuuta 2010 Montpellier Kova Ivan Ljubičić 6–2, 5–7, 6–1 4\. 23. lokakuuta 2011 Tukholma Kova Jarkko Nieminen 7–5, 3–6, 6–2 == Lähteet == * Gaël Monfilsin tiedot ATP:n virallisilla sivuilla == Aiheesta muualla == Luokka:Ranskalaiset tennispelaajat Luokka:Vuonna 1986 syntyneet Luokka:Elävät henkilöt
Christopher Villiers

Christopher Villiers (s. 7. syyskuuta 1960 Lontoo, Iso-Britannia) on englantilainen näyttelijä. Hän näyttelee brittisarjassa Emmerdale Grayson Sinclairia. Hän on näytellyt myös sarjassa Kymppikerho sekä elokuvissa Verinen sunnuntai, Lancelot – ensimmäinen ritari, Sliding Doors ja Kidulthood: Streets of London. == Yksityiselämä == Villiers oli naimisissa Kathryn Threlfallin kanssa, ja heillä on kaksi lasta. == Aiheesta muualla == * Luokka:Englantilaiset näyttelijät Luokka:Vuonna 1960 syntyneet Luokka:Elävät henkilöt
Janne Heinonen

Janne Heinonen (s. 31. heinäkuuta 1978 Saarijärvi) on suomalainen käsikirjoittaja ja ohjaaja. Hän on käsikirjoittanut ja ohjannut lyhytelokuvia muun muassa Taivasmatka, Niin lähellä, niin kaukana ja Unohtumattomia elämyksiä. Heinonen on käsikirjoittanut kaikki jaksot Ylen lasten ja nuorten agenttisarjaan Operaatio Hurrikaaniin. Myöhemmin hän on toiminut yhtenä käsikirjoittajana Ylen lastenohjelmien sarjassa Bofori. Heinonen on ohjannut myös dokumenttielokuvat Muissa maailmoissa ja Tämän kosken lapset. Vuonna 2008 valmistunut Muissa maailmoissa kertoo kuvataiteilija Samuli Heimosesta. Draamadokumentti Tämän kosken lapset kuvittaa saarijärveläisten Tapperin taiteilijaveljesten elämää. Elokuvalle myönnettiin Valtion elokuvataidetoimikunnan laatutukea vuonna 2012. ==Aiheesta muualla== * * Viralliset kotisivut Luokka:Suomalaiset käsikirjoittajat Luokka:Suomalaiset elokuvaohjaajat Luokka:Vuonna 1978 syntyneet Luokka:Elävät henkilöt
Suomihuiput (Hector)

Suomihuiput on laulaja-lauluntekijä Hectorin vuonna 2005 julkaistu kokoelmalevy. Levy on osa Suomihuiput-kokoelmalevysarjaa. == Kappaleet == # "Nukkuva stadi" # "Viimeinen unelma" # "Yö tanssittaa" # "Kulkurin iltatähti" # "Vanhat polkupyörät" # "Hän on mun nainen" # "Velisurmaaja" # "Yksi pieni ihme" # "Salaisuuksien talo" # "Pian tuuthan takaisin" (- Darling Be Home Soon -) # "Ensilumi tulee kuudelta" # "Joskus itkee jokainen" # "Kaikki pääsee taivaaseen" # "Uskotko ihmeisiin?" # "Tahdon kaljalle" # "Kun kello pysähtyy" # "Kenpä tahtois olla mulkku" # "Halleluja" (- Hallelujah -) Luokka:Vuoden 2005 kokoelma-albumit Luokka:Hectorin albumit
Red Bull RB1

Red Bull RB1 oli Rob Taylorin ja Mark Smithin suunnittelema Formula 1 -auto, jota Red Bull -talli käytti kaudella . Autoa ajoivat brittiläinen David Coulthard, itävaltalainen Christian Klien ja italialainen Vitantonio Liuzzi. Autossa oli Michelinin renkaat ja se käytti Castrolin valmistamia poltto- ja voiteluaineita. Autossa oli moottorina Cosworthin V10 moottori ja siinä oli Carbonen ja Brembon valmistamat jarrut. Autolla saavutettiin pisteitä suhteellisen tasaisesti pitkin kautta. Autolla ei kuitenkaan ylletty palkintokorokkeelle. Parhaimmat kilpailusijoitukset autolla saavutettiin Australian GP:stä ja Euroopan GP:stä, joissa Coulthard sijoittui neljänneksi. Red Bull ajatti toisessa autossa kahta eri kuljettajaa, Klieniä ja Liuzzia. Klien ajoi kolmessa ensimmäisessä kilpailussa ja tämän jälkeen talli ajatti Liuzzia seuraavat neljä kilpailua. Tämän vaihdon jälkeen Red Bull ajatti loppukauden Klieniä. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Red Bull Cosworth AUS MAL BHR SMR ESP MON EUR CAN USA FRA GBR GER HUN TUR ITA BEL BRA JPN CHN 34 7. David Coulthard 4 6 8 11 8 Kesk. 4 7 DNS 10 13 7 Kesk. 7 15 Kesk. Kesk. 6 9 Christian Klien 7 8 DNS TD TD TD TD 8 DNS Kesk. 15 9 Kesk. 8 13 9 9 9 5 Vitantonio Liuzzi TD TD TD 8 Kesk. Kesk. 9 TD TD TD TD TD TD TD TD TD TD Scott Speed TD TD == Aiheesta muualla == Luokka:Formula 1 -kausi 2005 RB01
Muistojen vanki

Muistojen vanki on alankomaalainen elokuva vuodelta 1986. Fons Rademakersin ohjaama draamaelokuva perustuu Harry Mulischin romaaniin. Tarina seuraa aikuistuvan miehen pyrkimyksiä etsiä totuutta perheensä kohtalosta, ja sijoittuu osaksi nykypäivään, osaksi toisen maailmansodan loppupuolelle. Elokuva sai parhaan vieraskielisen elokuvan Oscar-palkinnon. == Näyttelijät == == Lähteet == Luokka:Alankomaalaiset elokuvat Luokka:Draamaelokuvat Luokka:Vuoden 1986 elokuvat Luokka:Parhaan vieraskielisen elokuvan Oscar- palkinnon saaneet elokuvat Luokka:Cannon Groupin elokuvat
Jäykkäleukakalat

Jäykkäleukakalat (Tetraodontiformes) on luukalojen lahko, johon kuuluvat mm. pallokalat, viilakalat ja losserokalat.Merivesiakvaarion perustamismanuaali Aqua-Web. Lahkoon kuuluu yhdeksän tai kymmenen heimoa, ja niihin noin 360 lajia. Useimmat jäykkäleukakalat elävät merivedessä koralliriuttojen liepeillä. Jäykkäleukakalat ovat saaneet tieteellisen nimensä 'neljästä hampaasta'; useimmilla lajeilla hampaat ovat kasvaneet yhteen neljäksi leukalevyksi. Monet lajit ovat myrkyllisiä ja piikkisiä; jotkut osaavat pullistaa itsensä palloksi välttyäkseen saalistajilta.Seaworld Jäykkäleukakalojen vartalo on jäykkä, ja ne uivat liikuttamalla pyrstöeväänsä ja muita eviään - vartalo ei taivu kuten ankeriaalla. Ne eivät liiku yleensä pitkiä matkoja, mutta kykenevät pörräilemään koralliriutan ympärillä tarkkaliikkeisesti kuin pienet helikopterit. == Heimojen tyypillisiä elinympäristöjä == * Vaarnakalat Triacanthodidae syvissä vesissä lähellä pohjaa * Naulakalat Triacanthidae matalissa vesissä mannerjalustan pohjalla * Säppikalat Balistidae ja viilakalat Monacanthidae koralli- ja kallioriutoilla sekä niiden läheisillä hiekkapohjilla sekä meriruohoniityillä; joitakin avomeren lajeja * Losserokalat Ostraciidae sekä Aracanidae (heimo tai edellisen alaheimo), koralli- ja kallioriutoilla sekä niiden läheisillä matalikoilla; joitakin avomeren lajeja * Kölipallokalat Triodontidae yksi laji syvien vesien pohjakerroksessa * Pallokalat Tetraodontidae ja siilikalat Diodontidae koralli- ja kallioriutoilla sekä matalikoilla; joitakin avomeren lajeja, joitakin jokisuiden lajeja * Möhkäkalat Molidae avomerellä == Lähteet == == Aiheesta muualla == * *ADW galleria * Luokka:Seulonnan keskeiset artikkelit
Freestylehiihto talviolympialaisissa 1994

XVII talviolympialaisissa vuonna 1994 järjestettiin freestyle-hiihdossa neljä kilpailutapahtumaa. Kilpailut käytiin Kanthugen Freestyle Arenalla. ==Miehet== ===Hypyt=== 24\. helmikuuta Mitali Urheilija Pisteet Kultaa Andreas Schönbächler 234.67 Hopeaa Philippe LaRoche 228.63 Pronssia Lloyd Langlois 222.44 ===Kumparelasku=== 16\. helmikuuta Mitali Urheilija Pisteet Kultaa Jean-Luc Brassard 27.24 Hopeaa Sergei Šupletsov 26.90 Pronssia Edgar Grospiron 26.64 ==Naiset== ===Hypyt=== 24\. helmikuuta Mitali Urheilija Pisteet Kultaa Lina Tšerjazova 166.84 Hopeaa Marie Lindgren 165.88 Pronssia Hilde Synnøve Lid 164.13 ===Kumparelasku=== 16\. helmikuuta Mitali Urheilija Pisteet Kultaa Stine Lise Hattestad 25.97 Hopeaa Elizabeth McIntyre 25.89 Pronssia Jelizaveta Koževnikova 25.81 Luokka:Talviolympialaiset 1994 1994 Luokka:Norjan hiihto
Shitō-ryū

Shitō-ryū on Japanin suosituimpia karaten tyylisuuntia. Tyylisuunnan perusti Kenwa Mabuni Okinawalla. Hän oli Shuri-tyylin oppilas. Tyyli on yhdistelmä Mabunin opettajan Anko Itosun opettamasta kovasta ja suoraviivaisesta Shuri- testa sekä toisen opettajan Kanryo Higaonnan pyöreästä ja pehmeästä Naha- testa. Alun perin nimi oli Hanko-ryū, mutta 1920-luvulla nimeksi muuttui nykyinen Shitō-ryū. Japaniin tyyli levisi vuonna 1934, koska Mabuni alkoi näyttää sitä Osakassa. Japanin ulkopuolella tyylisuunnalla ei ole suurta kannatusta, tosin tyylisuunnan pohjalta on kehitetty monia muita tyylisuuntia, kuten maailman suosituin tyylisuunta Shōtōkan. ==Piirteitä== Shitō-ryū muistuttaa paljolti gōjū-ryū:a. Molemmissa on nopeat tekniikat ja syvät taisteluasennot. Liikesarjoja harjoitellaan perusteellisesti ja niitä on 60 kappaletta, jos asekatat lasketaan mukaan. Kobujutsu-aseita käytetään yleisesti harjoittelussa. ==Lähteet== * Luokka:Karate
Möhkäkalat

Möhkäkalat (Molidae) on jäykkäleukakalojen heimo, jonka kaikki viisi lajia elävät maailman trooppisilla ja lauhkeilla merialueilla. Möhkäkalat ovat erikoisen muotoisia: niiden vartalo loppuu heti selkäevän takana. Möhkäkaloilla on kokoonsa nähden pieni suu. Möhkäkaloilla ei ole uimarakkoa. Ne ovat hitaita uimareita ja syövät pääasiassa planktonia. Suurimmat möhkäkalat kasvavat yli kolmemetrisiksi ja voivat painaa 1 500 kiloa. == Lajit == * Möhkäkala (Mola mola) * Mola ramsayi * Mola tecta * Peitsimöhkäkala (Masturus lanceolatus) * Pikkumöhkäkala (Ranzania laevis) == Lähteet == Luokka:Jäykkäleukakalat
Scott Altman

Kapteeni Scott Douglas "Scooter" Altman (s. 15. elokuuta 1959) on yhdysvaltalainen NASAn astronautti ja neljän avaruussukkulatehtävän veteraani. == Avaruuslennot== Scott Altmanin avaruuslennot sijoittuvat vuosiin 1998, 2000, 2002 ja 2009. Hän oli toukokuussa 2009 laukaistun STS-125:n komentaja. STS-125 oli Hubble-avaruusteleskoopin viides ja samalla viimeinen huoltolento. Altman oli yksi F-14-lentäjistä elokuvassa Top Gun – lentäjistä parhaat.http://www.tcghs.org/photo1200.htm ==Lähteet== * http://www.jsc.nasa.gov/Bios/htmlbios/altman.html ===Viitteet=== ==Aiheesta muualla== *Altmanin lentoa STS-125 edeltanyt haastattelu (22.4.2009) *Altmanin lentoa STS-125 edeltanyt haastattelu (31.7.2008) Luokka:Yhdysvaltalaiset avaruuslentäjät Luokka:Vuonna 1959 syntyneet Luokka:Elävät henkilöt
Jason James Richter

Jason James Richter (s. 29. tammikuuta 1980) on yhdysvaltalainen näyttelijä. Hän nousi maineeseen pääroolista elokuvassa Free Willy – pelastakaa Willy (1993). Kaksi jatko-osaa ilmestyi (1995, 1997). Richter syntyi Oregonin osavaltiossa. Hän aloitti esiintymisen jo varhain lapsuudessaan, mutta on jatkanut uraansa niin elokuvissa kuin televisiossakin aikuisiälleen. Hän voitti vuonna 1994 Young Artist Awardin. Richter on myös muusikko. == Aiheesta muualla == * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt Luokka:Yhdysvaltalaiset lapsinäyttelijät
Simon Wincer

Simon Wincer (s. 1943) on australialainen ohjaaja ja tuottaja, joka tunnetaan varsinkin elokuvasta Free Willy – pelastakaa Willy (1993). Hän on vuoden 1989 Emmy-palkittu. == Aiheesta muualla == * Luokka:Australialaiset elokuvaohjaajat Luokka:Vuonna 1943 syntyneet Luokka:Elävät henkilöt
Losserokalat

Losserokalat (Ostraciidae) on jäykkäleukakalojen heimo. Siihen kuuluu kaksitoista sukua, jotka joskus jaetaan kahteen alaheimoon.ITIS Ne ovat vartaloltaan laatikkomaisen muotoisia, ja liikkuvat vartalo jäykkänä melomalla pienillä evillään. Monen lajin iho on erikoisen kennomaisen kuvion peitossa. Erikoisen ulkonäkönsä ja pienen liikkuma-alueensa takia losserokalat ovat kiinnostavia meriakvaariokaloja. Niitä näkee lähinnä yleisöakvaarioissa.Särkänniemi Ne sopivat vain kokeneille harrastajille, sillä on vaara, että ne vahingoittuneina tai stressaantuneina päästävät veteen myrkkyä, joka tappaa muut altaan asukkaat. Long-horned Cowfish Animal World == Lajeja == *sarvilosserokala Lactoria cornuta *täplälosserokala Ostracion cubicus == Lähteet == ==Aiheesta muualla== * Luokka:Jäykkäleukakalat